cyanic-selkie/wikianc huggingface dataset:
ตำบลวันดาว
การปกครองส่วนท้องถิ่น
ปัจจุบันตำบลวันดาวทั้งตำบลอยู่ในเขตองค์การบริหารส่วนตำบลปากท่อ เดิมอยู่ในเขตสภาตำบลวันดาวซึ่งได้รับการจัดตั้งขึ้นใน พ.ศ. 2517 ก่อนที่จะยกฐานะขึ้นเป็นองค์การบริหารส่วนตำบลวันดาวใน พ.ศ. 2539 แต่ต่อมาองค์การบริหารส่วนตำบลวันดาวถูกยุบรวมเข้ากับองค์การบริหารส่วนตำบลปากท่อ ในวันที่ 29 กันยายน พ.ศ. 2547 เนื่องจากกระทรวงมหาดไทยดำเนินการประกาศยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลอื่น หรือหน่วยการบริหารราชการส่วนท้องถิ่นที่มีเขตติดต่อกันภายในเขตอำเภอเดียวกัน
ประชากร
พื้นที่ตำบลวันดาวประกอบด้วยหมู่บ้านทั้งสิ้นจำนวน 3 หมู่บ้าน มีจำนวนประชากร 906 คน แบ่งเป็นชาย 440 คน หญิง 466 คน (เดือนธันวาคม 2564) เป็นตำบลที่มีจำนวนประชากรน้อยที่สุดในอำเภอปากท่อ
* ปี '''พ.ศ. 2558''' มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
ทฤษฎีสีชมพู
ทฤษฎีสีชมพู เป็นภาพยนตร์ชุดทางโทรทัศน์แนวซีรีส์วายสายเกิร์ลเลิฟ (Girl's Love) แนวโรแมนติก-ดราม่า ที่สร้างมาจากนิยายเรื่อง GAP ทฤษฎีสีชมพู โดยเจ้าปลาน้อย ซึ่งเป็นซีรีส์เกิร์ลเลิฟเรื่องแรกของประเทศไทย นำเสนอเรื่องราวของระยะห่าง (GAP) ระหว่างคนสองคนที่มีความรักให้กัน ไม่ว่าจะเป็นระยะห่างของชนชั้นทางสังคม ระยะห่างของอายุ และระยะห่างของฐานะทางการเงิน โดยเป็นผลงานเรื่องที่สองของค่าย IDOL FACTORY ควบคุมการแสดงและกำกับการแสดงโดย นัฐพงศ์ วงษ์กวีไพโรจน์ นำแสดงโดย สโรชา จันทร์กิมฮะ และ รีเบคก้า แพทรีเซีย อาร์มสตรอง
โครงเรื่อง
ม่อน สาวน้อยผู้มีไอดอลในดวงใจคือหม่อมหลวงศมานันท์ อนันตกูล หรือคุณสาม หม่อมหลวงผู้สูงศักดิ์เพียบพร้อมด้วยรูป ทรัพย์ และสติปัญญา ทำให้ม่อนที่เคยรู้จักและได้รับความช่วยเหลือจากคุณสาม ตั้งใจเรียนและพยายามเข้าทำงานในบริษัทที่คุณสามเป็นเจ้าของ เพื่อจะได้พบและใกล้ชิดกับไอดอลในดวงใจอีกครั้ง แต่การพบกันอีกครั้งกลับไม่เป็นไปตามที่ม่อนวาดฝันไว้เมื่อคุณสามกลับเปลี่ยนไปราวกับคนละคนที่เธอเคยรู้จัก แต่ท่ามกลางความกดดันเรื่องงาน ความใกล้ชิดและความรู้สึกคุ้นเคยก็ทำให้ความรักเกิดขึ้นระหว่างคนทั้งคู่ โดยมีสถานะ ชนชั้นทางสังคม อายุ ฐานะทางการเงิน และเพศ เป็นกำแพงกั้นขวางความรักระหว่างทั้งคู่ โดยเฉพาะกำแพงสูงใหญ่ที่มีชื่อว่า หม่อมย่า
งานสร้าง
เริ่มประกาศเปิดตัวนักแสดงหลักของซีรีส์ในวันที่ 22 สิงหาคม พ.ศ. 2564 โดยประกาศว่าเป็นซีรีส์ยูริ (Yuri) เรื่องแรก ๆ ของประเทศไทย และจัดให้มีการแคสติ้งหานักแสดงที่จะมาร่วมโปรเจกต์ในวันที่ 13 พฤศจิกายน พ.ศ. 2564 โดยรอบแรกคัดได้นักแสดงหญิงมา 20 คน จากนั้นก็เข้าสู่ช่วง Workshop พร้อมคัดนักแสดงไปจนสุดท้ายได้นักแสดงหญิงมา 9 คนในรอบสุดท้ายเมื่อวันที่ 26 ธันวาคม พ.ศ. 2564
แต่หลังจากการปล่อย Trailer Pilot ในวันที่ 14 พฤษภาคม พ.ศ. 2565 ก็โดนกระแสด้านลบในสื่อโซเชียล ทำให้ทางทีมงานต้องทำการปรับบท เปลี่ยนคอสตูม เปลี่ยนโลเคชั่นในการถ่ายทำ และเลื่อนการถ่ายทำออกไป จนได้เปิดถ่ายทำคิวแรกในวันที่ 20 มิถุนายน พ.ศ. 2565 และถ่ายทำคิวสุดท้ายในวันที่ 22 ตุลาคม พ.ศ. 2565 รวมทั้งหมด 26 คิว โดยมีการบวงสรวงในวันที่ 12 พฤศจิกายน พ.ศ. 2565 และจัดงาน World Premier ดูตอนแรกพร้อมกันที่เมเจอร์ซีนีเพล็กซ์รัชโยธิน พร้อมทั้งออกอากาศตอนแรกทางช่อง 3 ในวันที่ 19 พฤศจิกายน พ.ศ. 2565
การตอบรับ
หลังจากออกอากาศตอนแรกเมื่อวันที่ 19 พฤศจิกายน พ.ศ. 2565 ซีรีส์ก็ได้รับเสียงชื่นชมอย่างมากในส่วนของโปรดักชั่นไม่ว่าจะเป็นภาพ แสง เสียง ดนตรีประกอบ เครื่องแต่งกาย สถานที่ และอุปกรณ์ประกอบฉาก โดยเฉพาะการแสดงของทีมนักแสดง ทำให้เกิดกระแสการตอบรับกับซีรีส์เกิร์ลเลิฟ (Girl's Love) ในประเทศไทยจนมีผู้กล่าวว่า GL (Girl's Love) จะเป็นอีกซอฟต์ พาวเวอร์หนึ่งของประเทศไทยต่อจาก BL (Boy's Love)
ซึ่งทฤษฎีสีชมพูสามารถติดเทรนทวิตเตอร์รวม 16 ประเทศทั่วโลกทั้งเอเชียตะวันออกเฉียงใต้ ลาตินอเมริกา อเมริกาเหนือ และยุโรป โดยเฉพาะตอนที่ 9 และ 10 ที่สามารถติดเทรนโลกอันดับ 1 (ข้อมูลจากเว็บไซต์ getdaytrends.com) และได้รับคะแนนใน IMDB ไป 9.1 ซึ่งถือว่าเป็นคะแนนที่สูงมาก
สาวิตรี อมิตรพ่าย
สาวิตรี อมิตรพ่าย (ชื่อเล่น: เอ็มเอ็ม; 19 พฤศจิกายน พ.ศ. 2531) จบการศึกษาบัณฑิตและมหาบัณฑิต คณะพาณิชยศาสตร์และการบัญชี จุฬาลงกรณ์มหาวิทยาลัย เป็นนักกีฬาแบดมินตันหญิงชาวไทย ผู้ซึ่งเข้าแข่งขันรายการเจแปนซูเปอร์ซีรีส์ 2012 โดยจับคู่กับทรัพย์สิรี แต้รัตนชัย ในประเภทหญิงคู่ และมณีพงศ์ จงจิตร ในประเภทคู่ผสม
แวมไพร์วีกเอนด์
แวมไพร์วีกเอนด์ (Vampire Weekend) เป็นวงอินดี้ป็อปอเมริกัน จากนิวยอร์ก ก่อตั้งวงในปี 2006 เซ็นสัญญากับค่าย เอ็กซ์แอลเรคคอร์ดดิงส์ ทางได้ออกอัลบั้มแรกที่ชื่อว่า Vampire Weekend ในปี 2008 โดยมีซิงเกิ้ลได้แก่ "Mansard Roof", "A-Punk", "Oxford Comma", และ "Cape Cod Kwassa Kwassa" ในปี 2010 มีผลงานอัลบั้มอันดับ 1 ชาร์ตบิลบอร์ด 200 กับชุด Contra
สาวิตรี อมิตรพ่าย
ประวัติ
วันที่ 10 มีนาคม พ.ศ. 2553 สาวิตรีจับคู่กับวัชราภรณ์ มั่นกิจ เข้าแข่งขันรายการออลอิงแลนด์ซูเปอร์ซีรีส์ 2010 ที่ประเทศอังกฤษ ที่ซึ่งทั้งคู่เป็นฝ่ายชนะอิโมเจน แบนเคียร์ กับเอมมา มาสัน จากสก็อตแลนด์ 2-0 เกม ที่คะแนน 21-16, 21-18 โดยใช้เวลา 31 นาที จากนั้น ในวันที่ 12 มีนาคม ทั้งสองเป็นฝ่ายแพ้ในรอบสองของประเภทหญิงคู่แก่หม่า จิง กับหวัง เซียน หลี ซึ่งเป็นคู่มือวางอันดับ 2 ของรายการจากประเทศจีน 0-2 เกม ที่คะแนน 4-21, 7-21
แวมไพร์วีกเอนด์
ยุคก่อตั้งและอัลบั้มแรก(2006-2008)
Ezra Koenig, Chris Baio, Rostam Batmanglij, และ Chris Tomson ได้ร่วมกันก่อตั้งวงดนตรีวงนี้ในปี 2006 เมื่อพวกเขาสำเร็จการศึกษาจากมหาวิทยาลัยโคลัมเบีย ชื่อวง vampire weekend ได้มาจากนักร้องของวงซึ่งเป็นชื่อของหนังเรื่องหนึ่งของผู้กำกับมือสมัครเล่นที่มีชื่อเดียวกันนี้ นักร้องและมือกลองของวงเคยร่วมงานด้วยกันครั้งแรกจากการเป็นสมาชิกของวง "L'Homme Run"โดยมีลักษณะเป็นวงแร้พชวนหัว พวกเขาเซ็นสัญญากับค่ายเพลงที่ชื่อว่า XL Recordings โดยทางวงให้สัมภาษณ์ว่า " ก่อนที่จะมีค่ายเพลงใดมาติดต่อพวกเรา ๆ คิดว่าค่าย XL คือค่ายเพลงที่เราต้องการจะอยู่ด้วย พวกเขารสนิยมดีและดูแลศิลปินของพวกเขาเป็นอย่างดี" ผู้จัดการของพวกเขาคือ Ian Montone ซึ่งเป็นผู้จัดการวงให้กับวง The White Stripes ด้วยเช่นกัน
พวกเขาเริ่มเป็นที่สนใจผ่านบล็อกต่าง ๆ ทางวงได้รับอิทธิพลทางดนตรีจากทั้ง เพลงป้อบของแอฟริกาและดนตรีคลาสสิกตะวันตก
สาวิตรี อมิตรพ่าย
ประวัติ
วันที่ 3 เมษายน พ.ศ. 2554 สาวิตรีจับคู่กับปฏิพัทธ์ ฉลาดแฉลม เข้าแข่งขันรอบชิงชนะเลิศรายการเวียดนามชาลเลนจ์ 2011 ที่ฮานอย ประเทศเวียดนาม ที่ซึ่งทั้งคู่สามารถเป็นฝ่ายชนะคัง จีวุก กับชอย อุนอิล จากเกาหลี ที่คะแนน 21-19, 21-23, 23-21 และได้เป็นแชมป์ในประเภทคู่ผสมของรายการ
วันที่ 5 กันยายน พ.ศ. 2554 สาวิตรีจับคู่กับมณีพงศ์ จงจิตร เข้าแข่งขันแบดมินตันอาชีพประเทศไทย 2011 ที่จังหวัดนครสวรรค์ โดยทั้งคู่เป็นฝ่ายชนะบุญศักดิ์ พลสนะ ที่จับคู่กับสลักจิตร พลสนะ 2-1 เกม ที่คะแนน 21-17, 19-21, 21-9 ที่ซึ่งสาวิตรีและมณีพงศ์เป็นผู้ครองแชมป์ของรายการคู่ผสม จากนั้น ในวันที่ 24 พฤศจิกายน สาวิตรีจับคู่กับมณีพงศ์ จงจิตร เข้าแข่งขันรายการหลี่หนิงไชน่าโอเพ่น ที่เซี่ยงไฮ้ ประเทศจีน ซึ่งทั้งคู่สามารถชนะแมดส์ เพียเลอร์ กับจูลี ฮูมานน์ จากเดนมาร์ก ที่คะแนน 21-12, 22-20
แวมไพร์วีกเอนด์
ยุคก่อตั้งและอัลบั้มแรก(2006-2008)
ในปี 2007 เพลง "Cape Cod Kwassa Kwassa" ของพวกเขาติดอันดับที่ 67 ในการจัดอันดับเพลงที่ดีที่สุดแห่งปีของนิตยสาร Rolling Stone's ในเดือนพฤศจิกายนปีเดียวกันนี้พวกเขาได้ออกทัวร์ที่เนเธอร์แลนด์ร่วมกับวง The Shins พวกเขาถูกจัดอันดับเป็นวงหน้าใหม่ที่ดีที่สุดแห่งปีโดยนิตยสาร Spin ในฉบับเดือนมีนาคมปี 2008 และเป็นวงแรกที่ได้ขึ้นปกตั้งแต่ก่อนจะมีอัลบั้มแรกอีกด้วย
สาวิตรี อมิตรพ่าย
พ.ศ. 2555
วันที่ 5 มกราคม พ.ศ. 2555 สาวิตรีจับคู่กับมณีพงศ์ จงจิตร เข้าแข่งขันรายการแบดมินตันวิคเตอร์โคเรียโอเพ่น 2012 ที่ประเทศเกาหลีใต้ ซึ่งทั้งคู่เป็นฝ่ายแพ้ต่อโธมัส เลย์บรอน กับคามิลลา รีทเตอร์ จูห์ล จากเดนมาร์ก 1-2 เกม ที่คะแนน 21-17, 17-21, 16-21 ในรอบ 16 คนสุดท้าย และในวันที่ 11 มกราคม สาวิตรีจับคู่กับมณีพงศ์ จงจิตร เข้าแข่งขันรายการมาเลเซียโอเพ่นซูเปอร์ซีรีส์ 2012 ที่กัวลาลัมเปอร์ ประเทศมาเลเซีย ซึ่งทั้งคู่เป็นฝ่ายชนะชินโตโร อิเคดะ กับไรโกะ ชิโอตะ จากญี่ปุ่น 2-1 เกม ที่คะแนน 21-18, 22-24, 21-19 โดยใช้เวลาแข่งขัน 62 นาที
วันที่ 5 ตุลาคม พ.ศ. 2555 สาวิติรีจับคู่กับปฏิพัทธ์ ฉลาดแฉลม เข้าแข่งขันรายการแบดมินตันชิงชนะเลิศแห่งประเทศไทย ประจำปี 2555 โดยพวกเขาเป็นฝ่ายชนะศิริวัฒน์ มาตยานุมัติ กับอาทิมา เสรีธรรมรักษ์ ทั้ง 2 เกม ที่คะแนน 21-15, 22-20 ส่วนในประเภทหญิงคู่ เธอจับคู่กับทรัพย์สิรี แต้รัตนชัย โดยเป็นฝ่ายชนะจงกลพรรณ กิติธรากุล กับพชรกมล อากรสกุล 2-0 เกม ที่คะแนน 21-12, 21-8 และในวันที่ 6 ตุลาคม ของประเภทคู่ผสม สาวิติรีกับปฏิพัทธ์สามารถชนะแชมป์เก่าอย่างทรงพล อนุกฤตยาวรรณ์ กับกุลชลา วรวิจิตรชัยกุล 0-2 เกม ที่คะแนน 9-21, 12-21 และสามารถเข้าสู่รอบชิงชนะเลิศ โดยได้พบกับ จ.ท.ฐิติพงษ์ ลาโพธิ์ กับ ร.อ.หญิงสราลีย์ ทุ่งทองคำ ซึ่งเป็นคู่มือวางอันดับ 2 ของรายการ ในวันที่ 7 ตุลาคม และสาวิตรีกับปฏิพัทธ์ก็เป็นฝ่ายชนะ 2-1 เกม ที่คะแนน 14-21, 21-14, 21-18 โดยใช้เวลา 59 นาที ส่วนในประเภทหญิงคู่ ที่ซึ่งเธอจับคู่กับทรัพย์สิรี ได้เป็นฝ่ายแพ้ต่อ ร.อ.หญิงสราลีย์ ทุ่งทองคำ กับณริฎษาพัชร แลม 2-1 เกม ที่คะแนน 21-13, 12-21, 15-21
แวมไพร์วีกเอนด์
อัลบั้ม Contra (2009–2011)
อัลบั้มที่สองของวงที่ชื่อ Contra ออกวางจำหน่ายในวันที่ 11 เดือนมกราคม ปี 2010 ในอังกฤษและตามด้วยฝั่งอเมริกาในวันต่อมา ในวันที่ 5 ตุลาคม ปี 2009 เพลง "Horchata" ได้ปล่อยให้ดาวน์โหลดฟังฟรีผ่านเว็บไซต์ของวง ซิงเกิ้ลแรกของอัลบั้มนี้มีชื่อว่า "Cousins" ซึ่งจำหน่ายในวันที่ 17 พฤศจิกายนปี 2009 อัลบั้มนี้เป็นอัลบั้มแรกของวงที่ขึ้นอันดับหนึ่งในบิลบอร์ดชาร์ต
ในวันที่ 9 มกราคม ปี 2010 วงได้แสดงสดเวอร์ชันอคูสติกในรายการ MTV Unplugged ในเดือนต่อมาวงได้ทัวร์ในยุโรปและสหราชอาณาจักรร่วมด้วยวงคู่หูอิเลกโทรจากแคนนาดาที่ชื่อ Fan Death ในฐานะวงสนับสนุน มิวสิกวิดีโอซิงเกิ้ลถัดไปคือ "Giving Up the Gun" ซึ่งออกมาในวันที่ 18 กุมภาพันธ์ ปี 2010
สาวิตรี อมิตรพ่าย
พ.ศ. 2555
วันที่ 16 ตุลาคม พ.ศ. 2555 สาวิตรีจับคู่กับปฏิพัทธ์ ฉลาดแฉลม เข้าแข่งขันรายการเดนมาร์กโอเพ่นพรีเมียร์ซูเปอร์ซีรีส์ 2012 ที่โอเดนเซ ประเทศเดนมาร์ก ในประเภทคู่ผสม ซึ่งในรอบแรกทั้งคู่เป็นฝ่ายชนะตัน บุนฮอง กับฉิน อี้ฮุย จากมาเลเซีย 2-0 เกม ที่คะแนน 21-13, 21-18 จากนั้นในรอบที่สอง ทั้งคู่สามารถเป็นฝ่ายชนะแคสเปอร์ แอนเดอร์เซน กับซีลีน จูเอล จากเดนมาร์ก 2-0 เกม ที่คะแนน 21-10, 21-10  ซึ่งทั้งคู่สามารถผ่านเข้าสู่รอบเมนดรอว์รอบแรก โดยจะได้พบกับมาร์คัส อีลิส กับเจนนี่ วอลเวิร์ค จากอังกฤษ และในวันที่ 18 ตุลาคม สาวิตรีจับคู่กับทรัพย์สิรี แต้รัตนชัย เข้าแข่งขันในประเภทหญิงคู่ของรายการเดียวกัน ซึ่งทั้งคู่เป็นฝ่ายชนะหยาง พูนล็อง กับซื่อ หยิงซู่ จากฮ่องกง 2-0 เกม ที่คะแนน 21-11, 21-8  ก่อนที่จะเป็นฝ่ายแพ้ต่อจิน หม่า กับจิน ฮัว ตัง จากจีน ทั้ง 2 เกม ที่คะแนน 11-21, 9-21  ส่วนในประเภทคู่ผสมที่เธอจับคู่กับปฏิพัทธ์ ฉลาดแฉลม นั้น ได้แพ้ต่อฉาง หนาน กับเฉา หยุนเล่ย ซึ่งเป็นคู่มือวางอันดับ 2 ของโลกจากจีน 2-0 เกม ที่คะแนน 21-18, 21-12 ในช่วงเวลาการแข่งขัน 29 นาที
แวมไพร์วีกเอนด์
อัลบั้ม Contra (2009–2011)
ซิงเกิ้ลที่สามคือเพลง "Holiday" ที่ออกมาในวันที่ 7 มิถุนายนปี 2010 ส่วนเพลงใหม่ของพวกเขาที่ชื่อ "Jonathan Low" ได้ถูกนำไปประกอบภาพยนตร์เรื่อง The Twilight Saga: Eclipse ซึ่งออกมาในวันที่ 8 มิถุนายน
สาวิตรี อมิตรพ่าย
พ.ศ. 2555
สาวิตรียังได้เข้าแข่งขันรายการโยเน็กซ์เฟรนช์โอเพ่น ที่กรุงปารีส ประเทศฝรั่งเศส ที่จัดขึ้นระหว่างวันที่ 23-28 ตุลาคม พ.ศ. 2555 โดยจับคู่กับทรัพย์สิรี แต้รัตนชัย ในประเภทหญิงคู่ และปฏิพัทธ์ ฉลาดแฉลม ในประเภทคู่ผสม
แวมไพร์วีกเอนด์
อัลบั้ม Contra (2009–2011)
ตลอดปี 2010 วงได้ร่วมแสดงในเทศกาลดนตรีหลาย ๆ เทศกาล อาทิเช่น Glastonbury Festival, T in the Park 2010, Oxegen Festival, Latitude Festival และ Festival Internacional de Benicàssim เป็นต้น
อัลบั้ม Modern Vampires of the City (2011 – 2014)
ในปี 2013 วงออกอัลบั้มที่สาม Modern Vampires of the City นักร้องนำ Ezra Koenig กล่าวว่าอัลบั้มนี้มีความ "มืดมนและเป็นดนตรีสดมากขึ้น โดยจะมีเสียงเปียโน กีตาร์อะคูสติกและออร์แกน" อัลบั้มนี้ขึ้นถึงอันดับที่ 1 ของชาร์ตบิลบอร์ด 200 เป็นอัลบั้มที่ 2 ของวงที่ขึ้นถึงอันดับที่ 1 หลังอัลบั้ม Contra ในปี 2010
สาวิตรี อมิตรพ่าย
พ.ศ. 2558
พ.ศ. 2558 ได้แชมป์มาเลชาเลนจ์ บาห์เรน และแชมป์ประเทศไทย ประเภทคู่ผสมเป็นสมัยที่ 2 คู่กับอาร์ท บดินทร์ อิสระ และคัดติดเข้าไปแข่งขันในกีฬาโอลิมปิกที่นครริโอ เดอจาเนโร ประเทศบราซิลเป็นอันดับที่ 13 ในประเภทคู่ผสม
ลัทธิเต๋าในเกาหลี
ลัทธิเต๋า หรือ "โด" เป็นปรัชญาของรัฐที่เก่าแก่ที่สุดสำหรับคนเกาหลีที่มีอายุหลายพันปี อย่างไรก็ตาม อิทธิพลของลัทธิเต๋าเริ่มเสื่อมลงเมื่อมีการนำศาสนาพุทธเข้ามาใช้ในอาณาจักรโครยอในฐานะศาสนาประจำชาติและการครอบงำของลัทธิขงจื่อใหม่ในสมัยราชวงศ์โชซอน แม้อิทธิพลจะลดลงในช่วงเวลาดังกล่าว แต่ก็แทรกซึมทุกชนชั้นของชาวเกาหลี ผสมผสานกับลัทธิวิญญาณนิยมพื้นเมือง ตลอดจนสถาบัน วัด และพิธีกรรมทางพุทธศาสนาและลัทธิขงจื่อ แนวปฏิบัติของลัทธิเต๋าในเกาหลีพัฒนาขึ้น ค่อนข้างตรงกันข้ามกับจีน โดยเป็นการฝึกสมาธิแบบลึกลับในภูเขาที่สอนโดย "ปรมาจารย์ภูเขา" หรือ "ปราชญ์แห่งภูเขา"
ตำนานปกรณัมการสร้างโลกของเกาหลีที่รู้จักกันดีเรื่องหนึ่ง คือ เรื่องราวของเสือและหมีที่พยายามกลายเป็นมนุษย์เมื่อเสือพบเจอกับฮวา-นุง อาจถูกมองว่าเป็นนิทานของลัทธิเต๋า  ถึงแม้นักประวัติศาสตร์จะเสนอทฤษฎีต้นกำเนิดที่ถูกต้องหลายทฤษฎี   แต่ก็เป็นปัญหาเนื่องจากบันทึกของราชวงศ์ที่ดูแลโดยอาณาจักรเกาหลียุคแรกถูกทำลายถึงสองครั้งที่ห้องสมุดหลวงถูกเผาโดยกองทัพจีนที่บุกรุกเข้ามา ความพยายามในการศึกษาประวัติศาสตร์และปรัชญาของลัทธิเต๋าของเกาหลีในเวลาต่อมาได้ถูกระงับลงในยุคอาณาจักรโชซอนซึ่งยอมรับเฉพาะลัทธิขงจื่อเป็นสาขาการศึกษาที่เหมาะสม
ภูมิหลัง
อิทธิพลของลัทธิเต๋าถูกจำกัดเนื่องจากขาดสถาบันหรือฐานทางการเมือง ถูกปฏิเสธโดยบัณฑิตขงจื่อและชาวพุทธ อย่างไรก็ตาม นักวิชาการสมัยใหม่บางคนเรียกร้องให้มีการอ่านเชิงวิพากษ์วิจารณ์ประวัติศาสตร์ขงจื่อ การศึกษาแหล่งข้อมูลทางเลือก และคำจำกัดความที่กว้างขึ้นของลัทธิเต๋า เพื่อค้นหาการปฏิบัติพิธีกรรมของลัทธิเต๋าของเกาหลีที่กว้างขวางยิ่งขึ้นและการประเมินมูลค่าในเชิงบวก
โคกูรยอ
ลัทธิเต๋าเข้ามาในเกาหลีครั้งแรกในปี ค.ศ.624 จักรพรรดิถังเกาจู่ ผู้ก่อตั้งราชวงศ์ถังของจีน ได้ส่งนักบวชลัทธิเต๋าและวรรณกรรมเต๋า อย่างเช่น เหลาจื่อและจวงจื่อ ไปยังอาณาจักรโคกูรยอ สิ่งเหล่านี้ได้รับการต้อนรับอย่างกระตือรือร้นจากกษัตริย์แห่งโคกูรยอ และ ยอน แกโซมุน (Yeon Gaesomun) รัฐมนตรีของเขา  ในที่สุดวัดพุทธก็เปลี่ยนเป็นวัดเต๋า  อย่างไรก็ตามความกระตือรือร้นครั้งแรกนี้กินเวลาเพียง 30 ปี  สัญลักษณ์ลัทธิเต๋าพบได้ในภาพจิตรกรรมฝาผนังสุสานโคกูรยอในบริเวณใกล้กับคังโซ-กูยกและพยองอัน-โด
แพ็กเจ
ในแพ็กเจ มีการกล่าวถึงลัทธิเต๋าในบทความบางตอน และไม่ได้ยึดถือเหมือนในอาณาจักรเกาหลีอื่นๆ
ชิลลา
อาณาจักรชิลลาได้รับคัมภีร์เต้าเต๋อจิงของเหล่าจื่อ ในปี 738 จากจักรพรรดิราชวงศ์ถัง ซึ่งเป็นมรดกที่สำคัญที่สุดของลัทธิเต๋า  นักวิชาการชาวชิลลาเดินทางไปประเทศจีนเพื่อศึกษาลัทธิเต๋าและเหลาจื่อและได้บรรจุให้มีการทดสอบในการสอบรับราชการ  ซินซอน ซาซัง ซึ่งค่อนข้างแพร่หลายในชิลลามีรากฐานมาจากความเชื่อและหลักปฏิบัติของชาวพื้นเมืองที่นับถือลัทธิวิญญาณนิยม  แต่ก็ได้รับอิทธิพลมาจากลัทธิเต๋าแบบเกาหลีด้วย
ลัทธิเต๋าแบบชิลลาเน้นการฝึกจิตหรือวินัยในตนเอง เครื่องหมายที่โดดเด่นที่สุดสามารถพบได้ในฮวารัง กองกำลังติดอาวุธชั้นยอดที่สังเกตได้จากความสงบที่มีระเบียบวินัย ความเรียบง่าย การผ่อนคลาย และความสามัคคี ทุกองค์ประกอบเป็นส่วนหนึ่งของลัทธิเต๋าเชิงปรัชญา
โครยอ
ลัทธิเต๋าได้รับความนิยมสูงสุดในสมัยราชวงศ์โครยอ โดยเฉพาะในราชสำนักและชนชั้นปกครอง พิธีกรรมแบบลัทธิเต๋าในราชสำนักได้นำเข้ามาในเกาหลีจากจีนสมัยอาณาจักรซ่ง  โดยเฉพาะภายใต้กษัตริย์เยจง (ค.ศ.1105–1122)  วัตถุบูชาในพิธีกรรมเหล่านี้รวมถึงเทพองค์ใหญ่และเทพองค์น้อยของวิหารลัทธิเต๋า  แต่เทพบางองค์ เช่น ซัม-กเย และ ทีเออิล ดูเหมือนจะได้รับความนิยมมากที่สุด
ช่วงกลางของสมัยราชวงศ์โครยอ ศาสนาพุทธได้ครอบงำเกาหลี แทนที่ศาสนาและปรัชญาอื่นๆ รวมทั้งลัทธิเต๋า
โชซอน
ศาสนาประจำรัฐภายใต้ราชวงศ์โชซอน สามารถอธิบายได้ว่าเป็นลัทธิขงจื่อใหม่ แม้ว่าจะไม่เป็นที่นิยมในหมู่คนทั่วไป อย่างน้อยในช่วงเริ่มต้นของราชวงศ์ วรรณกรรมเต๋าก็ได้รับความนิยมในหมู่กลุ่มปัญญาชน งานเขียนเกี่ยวกับลัทธิเต๋าเหล่านี้ส่วนใหญ่มาจากมุมมองของขงจื่อ อย่างไรก็ตามมีการต่อต้านเพิ่มมากขึ้นจากฝ่ายหลักของขงจื่อที่ต่อต้านลัทธิเต๋าและลัทธิเต๋าก็เริ่มถูกมองว่าเป็นพวก "นอกรีต"  จากนั้นการปรากฏตัวของลัทธิเต๋าหดตัวลงอย่างเห็นได้ชัดและในช่วงปี 1592 การรุกรานของญี่ปุ่น ลัทธิเต๋าได้ถูกยกเลิกอย่างเป็นระบบ
ในศตวรรษที่ 16 ถึง 18 ลัทธิเต๋ามีความเจริญรุ่งเรืองในฐานะนักปริวรรต นักบวช นักปราชญ์ (ซาริม) แม้กระทั่งสตรี ที่ได้ศึกษาและฝึกฝนทำสมาธิแบบเต๋า และมีการเล่นแร่แปรธาตุภายใน (แนดัน/ ดันฮัก) และได้จัดทำเรื่องราวเกี่ยวกับลัทธิเต๋าและบรรพบุรุษของพวกเขาที่สำคัญที่สุดของเรื่องราวเหล่านี้ที่รู้จักจนถึงปัจจุบันคือชีวประวัติอมตะสี่เรื่อง (Sason chon) ในงานเขียนของ Heo Gyun (1569–1618), Ch'onghakjip (Collected Discourses of Master Blue Crane) โดย Cho Yojok (ต้นศตวรรษที่ 17)
แม้ว่าสิ่งเหล่านี้จะเขียนขึ้นเพื่อส่งเสริมให้ชาวเกาหลีฝึกฝนการเล่นแร่แปรธาตุภายในเพื่อประโยชน์ของความเป็นอมตะ (กล่าวคือ การปลดปล่อยจากความตาย) พวกเขายังคิดทบทวนและขยายความหมายของประวัติศาสตร์ศาสนาของเกาหลีด้วยการย้ำเตือนชาวพื้นเมืองและประเพณีพื้นบ้านเกี่ยวกับบทบาทของภูเขาเกาหลี สันโดษและอมตะของดินในการบำรุงรักษาและปกป้องสังคมเกาหลี
การปรับตัวให้เข้ากับสังคมสมัยใหม่
นับตั้งแต่ปลายราชวงศ์โชซอนตอนปลาย ลัทธิเต๋ามิได้ถูกกีดกันโดยราชสำนักเกาหลี บัณฑิตขงจื่อ และชาวพุทธเท่านั้น แต่ยังรวมถึงสังคมโดยรวมด้วย เนื่องจากประวัติศาสตร์ดังกล่าว มีผู้นับถือลัทธิเต๋าเพียงไม่กี่คนที่มีอยู่ทั่วประเทศเกาหลีในปัจจุบัน
ลัทธิเต๋าได้ซึมซับเข้าไปในมุมมองต่อโลกดั้งเดิมแบบเกาหลีซึ่งเป็นมุมมองโลกที่องค์ประกอบของลัทธิมู-กฺโย ลัทธิขงจื่อ ศาสนาพุทธ และลัทธิเต๋า เชื่อมโยงกันอย่างใกล้ชิด จนมีเพียงนักวิชาการเท่านั้นที่สามารถแยกแยะได้ว่าอะไรคืออันไหน
หลักฐานการฟื้นตัวของลัทธิเต๋าสามารถพบเห็นได้ใน Tanjeon Hoheup, ขบวนการทกฮัก (Tonghak) และ Kouk Sun Do แม้จะไม่ใช้คำว่า "ลัทธิเต๋า" คำศัพท์ เทคนิค และเป้าหมายก็ชัดเจนว่าหมายถึงลัทธิเต๋า  เครื่องหมายลัทธิเต๋าของอักษรจีน su (อายุยืน) และ บก (ความสุข)  มีการแก้ไขบทความในชีวิตประจำวันมากมาย  ตั้งแต่ช้อนจนถึงปลอกหมอน แม้กระทั่งทุกวันนี้ ชื่อสถานที่หลายแห่ง โดยเฉพาะอย่างยิ่งเกี่ยวกับภูเขาได้รับอิทธิพลจากลัทธิเต๋าเป็นอย่างมาก
สัญลักษณ์ของลัทธิเต๋า Taegeuk มีจุดเด่นอยู่ที่ธงชาติเกาหลีใต้ และลัทธิช็อนโด (Chondoism) เป็นศาสนาของเกาหลีที่มีการปรากฏตัวมากขึ้นใน เกาหลีเหนือ เมื่อชาว Chondoist เป็นตัวแทนทางการเมืองโดย พรรคชอนโด (Chondoist Chongu)
อภิวัชร์ เอื้อถาวรสุข
อภิวัชร์ เอื้อถาวรสุข ชื่อเล่น แสตมป์ เกิดเมื่อวันที่ 13 พฤษภาคม พ.ศ. 2525 เป็นนักร้อง นักแต่งเพลง เป็นชาวแขวงบางระมาด เขตตลิ่งชัน กรุงเทพมหานคร จบการศึกษาจากคณะสถาปัตยกรรมศาสตร์ จุฬาลงกรณ์มหาวิทยาลัย เขาสนใจด้านดนตรีตั้งแต่วัยเยาว์ โดยเริ่มต้นเล่นคีย์บอร์ดและกีตาร์ ในระหว่างการเรียนในมหาวิทยาลัย เขาได้มีโอกาสประพันธ์เพลงประกอบละคอนถาปัดเรื่องปริศนาร่วมกับเพื่อน และได้เข้าร่วมวงกล้วยไทยวงแนวนูเมทัลในตำแหน่งมือกีต้าร์ ต่อมาได้ย้ายไปอยู่วงเซเว่นธ์ซีนในฐานะนักร้องนำสังกัดค่ายเลิฟอีส
แสตมป์มีผลงานอัลบั้มเดี่ยวอัลบั้มแรกชื่อ มิลเลียนเวส์ทูไรท์พาร์ต 1 ออกจำหน่ายในปี พ.ศ. 2551 และได้มีผลงานเพลงเดี่ยวออกมาอย่างต่อเนื่อง จนกระทั่งในปีพ.ศ. 2555 เขาได้รับเลือกให้เป็นโค้ชในรายการ เดอะวอยซ์ไทยแลนด์ ทำให้ชื่อของเขาเป็นที่รู้จักในวงกว้างในประเทศไทย และได้จัดคอนเสิร์ต "แสตมป์ฟ้าผ่า" ที่อิมแพ็ค อารีน่า ในปี พ.ศ. 2558 ในที่สุด หลังจากนั้นเขาได้หยุดพักการออกอัลบั้มไปในระยะเวลาหนึ่ง
ในปี พ.ศ. 2560 แสตมป์ได้เปิดค่ายเพลงของตัวเองชื่อว่า 123Records (นึง-ส่อง-ซั่ม เรคคอร์ดส์) พร้อมกับออกอัลบั้มภาษาอังกฤษอัลบั้มแรกในชีวิต STAMPSTH ได้ไปทัวร์โปรโมตอัลบั้มนี้ที่ประเทศญี่ปุ่น และได้กลับมาออกผลงานเพลงไทยอีกครั้ง จนกระทั่งในปี พศ. 2562 แสตมป์ได้เซ็นสัญญาเป็นศิลปินในสังกัดของ Toy's Factory ค่ายเพลงยักษ์ใหญ่ในประเทศญี่ปุ่น และได้ร่วมแสดงใน SummerSonic 2019 ก่อนที่จะทัวร์เพื่อโปรโมทอัลบั้มเมเจอร์ในญี่ปุ่นที่ชื่อว่า Ekamai Dream 1
ชีวิตส่วนตัว
แสตมป์ อภิวัชร์ จบการศึกษาชั้นมัธยมศึกษาจากโรงเรียนบางกะปิ และระดับปริญญาตรี สาขาออกแบบอุตสาหกรรม คณะสถาปัตยกรรมศาสตร์ จุฬาลงกรณ์มหาวิทยาลัย เริ่มสนใจงานเพลงจากการสร้างสรรค์ผลงานเพลงประกอบละครเวทีสถาปัตย์ฯ (ละคอนถาปัด) และยังรวมตัวกับเพื่อน ๆ ตั้งวงดนตรี ส่งเพลงไปที่ 104.5 Fat Radio ซึ่งเป็นจุดพลิกผันให้เขาได้พบเจอกับพี่ ๆ ในวงการเพลง และมีโอกาสนำผลงานออกสู่สายตาประชาชน มีผลงานอัลบั้มแรกในนามของวงเซเว่นธ์ซีน
แสตมป์ อภิวัชร์ สมรสกับสาวนอกวงการชื่อ จีริสุดา ศรีวัฒน์ เมื่อวันที่ 20 ธันวาคม พ.ศ. 2558 หลังทั้งคู่คบหาดูใจกันมาเป็นเวลากว่า 10 ปี
การทำงานในวงการเพลง
นอกจากการเป็นนักร้องแล้วอภิวัชร์ยังเป็นนักแต่งเพลงอีกด้วย เขาเริ่มแต่งเพลงให้กับศิลปินมากมายหลังจากเรียนจบ จนในที่สุดเขาได้รับรางวัลแรกในชีวิตคือ รางวัลสีสันอวอร์ด สาขาเพลงยอดเยี่ยม จากเพลง น้ำตา ของธงไชย แมคอินไตย์ เรื่อยมาจนถึง เพลง เงินล้าน จากวงโมเดิร์นด็อก เพลง ราตรีสวัสดิ์ ของฟักกลิ้งฮีโร่ เพลง ฝัน หวาน อาย จูบ จากภาพยนตร์ และที่สำคัญที่สุด เพลง ความคิด จากอัลบั้มเดี่ยวของเขา ซึ่งกลายเป็นเพลงยอดนิยมและได้รับรางวัลเพลงยอดเยี่ยมจากหลายสถาบัน จนปัจจุบันเขาได้กวาดรางวัลทางด้านดนตรีไปแล้วกว่า 44 รางวัล จากเกือบทุกสถาบันในประเทศ
หลังจากแต่งเพลงให้คนอื่นอยู่เป็นเวลานาน แสตมป์ก็ได้ออกอัลบั้มเดี่ยวเป็นของตัวเอง โดยใช้ชื่อว่า The Million Ways to Write Part I เป็นสไตล์อะคูสติกส์-ร็อก และอัลบั้มที่สองชื่อ เพลงที่นานมาแล้วไม่ได้ฟัง, อีพี "ทุกคำที่เธอเอ่ยคือบทกวี ", อัลบั้ม "SuperMarket " จนกระทั่งในปี พ.ศ. 2555 เขาได้รับเลือกให้เป็นโค้ชในรายการ เดอะวอยซ์ไทยแลนด์ ทำให้ชื่อของเขาเป็นที่รู้จักในวงกว้างในประเทศไทย และได้ออกอัลบั้มที่ชื่อว่า "Sci-Fi" ได้จัดคอนเสิร์ต "แสตมป์ฟ้าผ่า" ที่อิมแพ็ค อารีน่า เมืองทองธานี ในปี พ.ศ. 2558 หลังจากนั้นเขาได้หยุดพักการออกอัลบั้มไปในระยะเวลาหนึ่ง
หลังจากห่างหายไปถึงสองปี แสตมป์ปล่อยซิงเกิ้ล "สักวินาที" เมื่อต้นมีนาคมปี 2560 ภายใต้สังกัดค่ายเพลงของตัวเองที่ชื่อว่า 12sumrecord ( นึง - ส่อง - ซั่ม เรคคอร์ดส์ ) พร้อมกับออกอัลบั้มภาษาอังกฤษอัลบั้มแรกในชีวิต STAMPSTH และได้ไปทัวร์โปรโมตอัลบั้มนี้ที่ประเทศญี่ปุ่น หลังจากนั้นเขากลับมาออกผลงานเพลงไทยอีกครั้ง จนกระทั่งในปี พศ. 2562 แสตมป์ได้เซ็นสัญญาเป็นศิลปินในสังกัดของ Toy's Factory ค่ายเพลงยักษ์ใหญ่ในประเทศญี่ปุ่น และได้ร่วมแสดงใน SummerSonic 2019 ก่อนที่จะทัวร์เพื่อโปรโมทอัลบั้มเมเจอร์ในญี่ปุ่นที่ชื่อว่า Ekamai Dream 1
Amidostomatidae
Amidostomatidae เป็นสกุลของนีมาโทดาที่อยู่ในวงศ์ Strongylida.
สปีชีส์ในสกุล ได้แก่:
ดับเบิลยูซีดับเบิลยู แบชแอทเดอะบิช
ดับเบิลยูซีดับเบิลยู แบชแอทเดอะบิช เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง (WCW) โดยจัดขึ้นครั้งแรกเมื่อปี ค.ศ. 1994 ถึง ค.ศ. 2000 รวม 7 ครั้ง โดยจัดขึ้นในช่วงเดือนกรกฎาคม ต่อมาในปี ค.ศ. 2001 รายการเพย์-เพอร์-วิวนี้ได้ยุติลง เนื่องจาก WWE ได้ซื้อกิจการของ WCW ไป
รายชื่อไวรัสคอมพิวเตอร์
นี่คือรายชื่อไวรัสคอมพิวเตอร์
Alloionematidae
สปีชีส์ในสกุล ได้แก่:
อำเภอเมยวดี
เมยวดี [เมย-วะ-ดี] เป็นอำเภอหนึ่งของจังหวัดร้อยเอ็ด
ที่ตั้งและอาณาเขต
อำเภอเมยวดีตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับอำเภอข้างเคียง ดังนี้
ประวัติ
อำเภอเมยวดี ตั้งอยู่บ้านใหม่สถานี หมู่ที่ 6 ตำบลเมยวดี เดิมเป็นทุ่งนาป่าละเมาะ นายบุญตา มูลศรีแก้ว ได้จัดซื้อที่นาเหล่านี้ แล้วจัดแบ่งให้ทางราชการเพื่อสร้างเป็นที่ว่าการกิ่งอำเภอ สถานีตำรวจ สถานีอนามัย โรงเรียน วัด และบริเวณที่ตั้งตลาดสด เป็นต้น
นายบุญตา มูลศรีแก้วได้ยื่นร้องขอตั้งกิ่งอำเภอเมยวดี โดยแยกจากอำเภอโพนทองเมื่อ พ.ศ. 2506 แต่ได้รับการแต่งตั้งให้เป็นกิ่งอำเภอเมื่อวันที่ 1 เมษายน พ.ศ. 2521 ตามประกาศกระทรวงมหาดไทยเรื่อง “แบ่งท้องที่อำเภอโพนทอง จังหวัดร้อยเอ็ด” ตั้งเป็น กิ่งอำเภอเมยวดี ลงวันที่ 7 มีนาคม พ.ศ. 2521 ลงนามโดย พลเอกเปรม ติณสูลานนท์ รัฐมนตรีว่าการกระทรวงมหาดไทย มีเขตการปกครอง 2 ตำบล คือ ตำบลชุมพรและตำบลเมยวดี เมื่อได้รับอนุญาตแล้ว สถานที่ราชการยังไม่มี นายบุญพ่วง ถนัดค้า ให้บ้านส่วนตัวเป็นสถานที่ทำงานของกิ่งอำเภอ และส่วนราชการต่าง ๆ
ปี พ.ศ. 2523 ได้รับงบประมาณก่อสร้างอาคารที่ว่าการกิ่งอำเภอ ได้อาคารเป็นแบบอำเภอข้าราชการได้ขึ้นทำงานที่อาคารหลังใหม่เมื่อปี พ.ศ. 2524 ต่อมาเมื่อวันที่ 4 พฤศจิกายน พ.ศ. 2536 ทางราชการได้มีพระราชกฤษฎีกายกฐานะกิ่งอำเภอเป็นอำเภอเมยวดี
การปกครองส่วนภูมิภาค
อำเภอเมยวดีแบ่งเขตการปกครองย่อยออกเป็น 4 ตำบล 43 หมู่บ้าน ได้แก่
การปกครองส่วนท้องถิ่น
ท้องที่อำเภอเมยวดีประกอบด้วยองค์กรปกครองส่วนท้องถิ่น 4 แห่ง ได้แก่
ไวรัส A2K.Damcor
A2K.Damcor เป็นไวรัสคอมพิวเตอร์ ที่เขียนด้วย มาโคร ซึ่งอยู่ในรูปแบบไฟล์ .mdb และกระจายตนเองผ่านการแนบไฟลของ ไมโครซอฟท์ เอาท์ลุค.
หนอนตัวนี้ถูกเขียนด้วยสคริป์ ไมโครซอฟท์ Visual Basic
ข้อมูลทางเทคนิค
เมื่อ A2k.Damcor ทำงาน, มันจะทำงานดังนี้: 1. เปิด ไมโครซอฟท์ แอคเซส เพื่อสั่งให้รหัสมาโครทำงาน. 2. เปิดใช้งาน ไมโครซอฟท์ เอาท์ลุค เพื่อส่ง อีเมลตัวเองที่มีอยู่ใน Address book. 3. อีเมลดังกล่าวจะมีรูปแบบดังนี้: หัวข้อ: Re: Saddam Corrupted ข้อความ: Please find the details of Saddam Corrupted สิ่งที่แนบมาด้วย: account.mdb 4. ปิดไมโครซอฟท์ แอคเซส.
บ่ายวันอาทิตย์บนเกาะลากร็องด์ฌัต
บ่ายวันอาทิตย์บนเกาะลากร็องด์ฌัต (A Sunday Afternoon on the Island of La Grande Jatte) เป็นภาพเขียนสีน้ำมันที่มีชื่อเสียงที่เขียนโดยฌอร์ฌ-ปีแยร์ เซอรา จิตรกรคนสำคัญชาวฝรั่งเศสของสมัยอิมเพรสชันนิสม์ใหม่ที่ปัจจุบันตั้งแสดงอยู่ที่สถาบันศิลปะแห่งชิคาโกที่ชิคาโกในสหรัฐอเมริกา
ภาพ “บ่ายวันอาทิตย์บนเกาะลากร็องด์ฌัต” ที่เขียนโดยฌอร์ฌ-ปีแยร์ เซอรา ระหว่างปี ค.ศ. 1884 ถึงปี ค.ศ. 1886 เป็นภาพที่มีชื่อเสียงที่สุดของเซอราที่เป็นตัวอย่างของการเขียนโดยใช้เทคนิคการผสานจุดสี
บทนำ
เซอราใช้เวลาสองปีในการเขียนภาพ “บ่ายวันอาทิตย์” ที่เน้นรายละเอียดของภูมิทัศน์ของปาร์ค เซอราทั้งเขียนใหม่บนภาพเดิม และเขียนภาพร่างลายเส้น และ ภาพร่างสีน้ำมันหลายภาพ และจะไปนั่งในปาร์คไปเขียนภาพร่างของบุคคลต่างๆ เพื่อให้ได้รูปทรงที่ต้องการ เซอราเน้นการใช้สี แสง และรูปทรงที่เห็นด้วยตา
แรงบันดาลใจจากการศึกษาการเห็นและทฤษฎีสีเซอราใช้จุดสีที่มีสีตัดกันซึ่งเมื่อสายตารวมเข้าด้วยกันแล้วจะกลายเป็นสีใหม่ขึ้นที่เป็นสีเดียว เซอราเชื่อว่าการเขียนภาพด้วยวิธีนี้ที่ปัจจุบันเรียกว่า “การผสานจุดสี” จะทำให้สีที่ออกมาสดใสและมีพลังมากกว่าการใช้ฝีแปรงในการเขียนภาพ และเพื่อที่จะเน้นภาพเขียนให้มีสีสดใสขึ้นไปอีกเซอราถึงกับเขียนกรอบในภาพด้วยจุดสีด้วย ส่วนกรอบนอกของภาพเป็นกรอบขาวบริสุทธิ์ที่ทำด้วยไม้ ซึ่งก็ยังคงอยู่
การเขียนงานชิ้นนี้เซอราใช้สีใหม่เป็นสีสังกะสีเหลือง (ซิงค์โครเมท) ที่เห็นชัดบนสีเหลืองที่ใช้เน้นบนลานในภาพ แต่ก็ผสมกับสีส้มและสีน้ำเงิน แต่เมื่อเวลาผ่านไปสีสังกะสีเหลืองก็เข้มขึ้นจนกลายเป็นสีน้ำตาล—ซึ่งเริ่มเกิดขึ้นตั้งแต่เมื่อเซอรายังมีชีวิตอยู่
เกาะลากร็องด์ฌัตเป็นเกาะกลางแม่น้ำแซนในปารีส ที่ในปี ค.ศ. 1884 ใช้เป็นที่พักผ่อนของชาวปารีสที่ไกลจากสิ่งแวดล้อมอันยุ่งเหยิงของเมืองใหญ่
ไวรัส A2M.Accessiv.A
A2M.Accessiv.A เป็นไวรัสคอมพิวเตอร์ประเภท มาโคร มีขนาด 1 โมดูล,1 มาโคร
ข้อมูลทางเทคนิค
ไวรัสตัวนี้เป็นไวรัสที่ทำขึ้นใหม่ตาม ไวรัส AM.Accessiv.A เพื่อให้มันทำงานภายใต้โปรแกรม ไมโครซอฟท์ แอคเซส 2.0. หากติดไวรัสนี้จะมีสิ่งต่างๆ ต่อไปนี้:
ในไมโครซอฟท์ แอคเซส, มาโครนั้นเป็นพื้นฐานง่ายๆ ที่สามารถเขียนเพื่อให้ทำงานอัตโนมัติ. หนึ่งในมาโครพิเศษนั้นคือ AutoExec, ซึ่งจะทำงานเมื่อฐานข้อมูล ไมโครซอฟท์ แอคเซส เปิดขึ้นอัตโนมัติ.
เมื่อฐานข้อมูลที่ติดไวรัสถูกเปิดขึ้น, ไวรัสจะค้นหาไฟล์ไมโครซอฟท์ แอคเซส (*.MDB) ในไดเร็คโทรรี่ปัจจุบันและคัดลอกทั้งมาโคร AutoExec และโมดูล V ไปยังไฟล์ MDB ต่อไป.
พระราชวังเทอเรม
ในคริสต์ศตวรรษที่ 16 อาโลอิซิโอ ดา มิลาโน สถาปนิกชาวอิตาลี ได้ทำการก่อสร้างสถานที่พำนักสำหรับเหล่าพระราชวงศ์แห่งแรกในบริเวณนี้ แต่มีเพียงชั้นล่างเท่านั้นที่ยังคงหลงเหลือให้เห็นถึงปัจจุบัน พระเจ้าซาร์พระองค์แรกแห่งราชวงศ์โรมานอฟ คือ ซาร์มีไฮล์ที่ 1 แห่งรัสเซีย ได้ก่อสร้างพระราชวังแห่งนี้ใหม่จนแล้วเสร็จในช่วงปีค.ศ. 1635 - 1636 อาคารแห่งใหม่ล้อมรอบไปด้วยอาคารต่างๆและสิ่งก่อสร้างที่เพิ่มเติมขึ้นมา รวมถึงแท่นยกพื้นโบยาร์ ขั้นบันไดและระเบียงสีทอง และป้อมหอคอยต่างๆ ด้วยพระประสงค์ของซาร์มีไฮล์ ทรงให้สร้างห้องชุดสีทองของซารีนาไว้ร่วมในพระราชวังด้วย ซึ่งเป็นการสร้างให้เหมือนกับรัชสมัยของซาร์อีวานที่ 4 แห่งรัสเซีย ในช่วงคริสต์ทศวรรษที่ 1560 ซึ่งขนาบไปด้วยโดมสีทอง 11 หลังของมหาวิหาร Upper Saviour ความซับซ้อนของพระราชวังยังคงปรากฏให้เห็นจากการก่อสร้างโบสถ์หลายแห่งในช่วงการก่อสร้างแรกๆ รวมถึงการสร้างโบสถ์การประสูติของพระแม่ผู้นิรมลด้วย (Church of the Virgin's Nativity) ในช่วงคริสต์ทศวรรษที่ 1360
พระราชวังมีทั้งหมด 5 ชั้น ชั้นที่สามเป็นที่ประทับขององค์ซารีนาและพระโอรสธิดา ชั้นที่สี่เป็นที่ประทับส่วนพระองค์ของพระเจ้าซาร์ ชั้นบนเหนือนั้นจะมีลักษณะโครงสร้างแบบเต็นท์ใช้สำหรับประชุมสภาโบยาร์ดูมา ภายนอกมีการตกแต่งอย่างประณีตด้วยลวดลายอิฐและกระเบื้องเคลือบสีแดง เหลือง และส้ม ภายในเคยถูกตกแต่งด้วยภาพวาด แต่ภาพจิตรกรรมฝาผนังยุคดั้งเดิมถูกทำลายจากเพลิงไหม้ไปแล้ว ในไฟไหม้ใหญ่ปีค.ศ. 1812 การตกแต่งภายในจึงถูกปรับปรุงใหม่ให้สอดคล้องกับภาพวาดเก่าในแบบสถาปัตยกรรมรัสเซียยุคฟื้นฟู
อำเภอโพนทราย
โพนทราย เป็นอำเภอหนึ่งของจังหวัดร้อยเอ็ด
ประวัติ
ต่อมาในปี พ.ศ. 2512-2518 กลุ่มผู้นำท้องถิ่น นำโดยกำนันสุนีย์ พวงจันทร์และสภาตำบลโพนทรายเห็นว่าการไปติดต่อราชการที่อำเภอสุวรรณภูมิไม่สะดวกเป็นอย่างมาก จึงได้มีการเคลี่อนไหวเรียกร้องขอยกฐานะเป็นอำเภอเพื่อแก้ไขปัญหาความเดือดร้อนของราษฎร จนกระทั่งใน ปี พ.ศ. 2519 จึงได้มีการประกาศพระราชกฤษฎีกาจัดตั้งเป็น กิ่งอำเภอโพนทราย ต่อมาใน ปี พ.ศ. 2532 ได้มีพระราชกฤษฎีกายกฐานะเป็น อำเภอโพนทราย เมื่อวันที่ 26 พฤษภาคม พ.ศ. 2532 โดยมีนายสุภาพ จันทร์ภิรมย์ เป็นสมาชิกสภาจังหวัด (สจ.) คนแรก จากอำเภอโพนทราย ในปี พ.ศ. 2533
ที่ตั้งและอาณาเขต
อำเภอโพนทรายตั้งอยู่ทางทิศตะวันออกเฉียงใต้มีอาณาเขตติดต่อกับอำเภอข้างเคียง ดังนี้
การปกครองส่วนภูมิภาค
อำเภอโพนทรายแบ่งเขตการปกครองย่อยออกเป็น 5 ตำบล 58 หมู่บ้าน ได้แก่
การปกครองส่วนท้องถิ่น
ท้องที่อำเภอโพนทรายประกอบด้วยองค์กรปกครองส่วนท้องถิ่น 5 แห่ง ได้แก่
ตลาดบางแค
ตลาดบางแค มีจุดกำเนิดจากการที่พื้นที่ตรงนี้เป็นชุมชนมาแต่ดั้งเดิม และเป็นเส้นทางสัญจรไปมาของผู้คนโดยเรือผ่านทางคลองภาษีเจริญ และคลองบางแค จึงมีการค้าขายกันเป็นวิถีชีวิต ต่อมาในยุคก่อนพุทธศักราช 2500 รัฐบาลโดย จอมพลแปลก พิบูลสงคราม นายกรัฐมนตรีมีนโยบายต้องการให้กรุงเทพมหานครมีความสวยสะอาด มีระเบียบวินัย หลวงพรหมโยธี นายกเทศมนตรีพระนคร ได้กวดขันให้แม่ค้าหาบเร่ตามสถานที่ต่าง ๆ ในกรุงเทพฯ เช่น ท้องสนามหลวง, ลานพระบรมรูปทรงม้า ย้ายมาขาย ณ ที่แห่งใหม่ เช่น สะพานเทเวศน์, ท่าเตียน, ถนนวรจักร, หน้าโรงไฟฟ้าสามเสน รวมถึง ณ ที่แห่งนี้ด้วย
ซึ่งตลาดสดบางแคมีของขายมากมายอาทิ เช่น ผัก, ผลไม้, ขนมหวาน, ข้าวแกงต่าง ๆ ฯลฯ
ในปี พ.ศ. 2555 มีการก่อสร้างรถไฟฟ้ามหานคร สายเฉลิมรัชมงคล (รถไฟฟ้ามหานคร สายสีน้ำเงิน) ซึ่งจะมีการก่อสร้างสถานีบางแคบริเวณตลาดแห่งนี้ ทำให้ผู้ค้าขายและผู้อยู่อาศัยได้รวมตัวกันคัดค้านการก่อสร้าง
ยาแก้อักเสบชนิดไม่ใช่สเตอรอยด์
เอ็นเซด (NSAID ย่อจาก Non-steroidal anti-inflammatory drugs) เป็นยาระงับปวด ลดไข้ และต้านการอักเสบ ยากลุ่ม สเตอรอยด์ (steroids) ก็มีฤทธิ์แบบนี้เช่นกัน แต่กลไกการออกฤทธิ์ต่างกัน โดยยากลุ่ม สเตอรอยด์กดภูมิคุ้มกัน แต่พวกเอ็นเซดไม่ เพื่อแยกความแตกต่างให้ชัดเจนเรา จึงตั้งชื่อยากลุ่มนี้ว่า ไม่ใช่กลุ่มสเตอรอยด์
โดยการใช้คำ นอน-สเตอรอยดอล นำหน้า  เอ็นเซด บางครั้งเรียกว่า นอน-สเตอรอยดอล แอนตี้-อินแฟลมเมตอรี่ อะนาเจซิก (non-steroidal anti-inflammatory agents/analgesics (NSAIAs))  ตัวอย่างยาที่บทบาทมากที่สุดในกลุ่มนี้คือ
ยาต้านการอักเสบที่ไม่ใช่สเตียรอยด์ชนิดออกฤทธิ์ยับยั้งจำเพาะเจาะจงกับเอนไซม์ cox-2
ยาต้านการอักเสบที่ไม่ใช่สเตียรอยด์ (non-steroidal anti-inflammatory drugs, NSAID) มีกลไกการออกฤทธิ์โดยยับยั้งการเปลี่ยน arachidonic acid ไปเป็น cyclic endoperoxides (PGG2 และ PGH2) โดยยับยั้งเอนไซม์ cyclooxygenase เป็นผลทำให้การสร้าง prostaglandins ทุกชนิดน้อยลง เช่น PGE2, prostacyclin, thromboxane A2 เป็นต้น ซึ่งยาต้านการอักเสบที่ไม่ใช่สเตียรอยด์ชนิดออกฤทธิ์ยับยั้งจำเพาะเจาะจงกับเอนไซม์ cox-2 ก็มีกลไกการออกฤทธิ์โดยยับยั้งการสังเคราะห์  prostaglandins ซึ่งเป็นสารสื่อการอักเสบ (chemical mediators) ที่สำคัญชนิดหนึ่งที่ทำให้เกิดความเจ็บปวด การบวม อาการไข้ ร่วมกับสารสื่อการอักเสบชนิดอื่นๆ ซึ่งได้แก่ kinin, histamine, lymphokines, neuropeptide, leukotrienes, platelet activating factor (PAF) ผลิตภัณฑ์จากการทำลายเซลล์ เช่น oxygen free radical superoxide anion เป็นต้น  โดยยาต้านการอักเสบที่ไม่ใช่สเตียรอยด์ชนิดออกฤทธิ์ยับยั้งจำเพาะเจาะจงกับเอนไซม์ cox-2 ออกฤทธิ์โดยยับยั้งเอนไซม์ cox-2 (cyclooxygenase II) มากกว่า   cox-1 (cyclooxygenase I)  เอนไซม์ cox-2 เป็นเอนไซม์ที่จะพบเมื่อเกิดการอักเสบ พบได้ที่สมอง ลำไส้ และมดลูก ทำให้ยาต้านการอักเสบที่ไม่ใช่สเตียรอยด์ชนิดออกฤทธิ์ยับยั้งจำเพาะเจาะจงกับเอนไซม์ cox-2 มีผลต่อกระเพาะอาหาร และไตน้อยกว่ายาต้านการอักเสบที่ไม่ใช่สเตียรอยด์ชนิดออกฤทธิ์ยับยั้งไม่จำเพาะเจาะจงกับเอนไซม์ cox ซึ่งยาต้านการอักเสบที่ไม่ใช่สเตียรอยด์รุ่นดั้งเดิมซึ่งมีฤทธิ์ยับยั้งทั้งเอนไซม์ cox-1 และ cox-2
นอกจากยาต้านการอักเสบที่ไม่ใช่สเตียรอยด์ชนิดออกฤทธิ์ยับยั้งจำเพาะเจาะจงกับเอนไซม์ cox-2 จะมีผลต่อกระเพาะอาหารต่ำแล้วยังมีค่าครึ่งชีวิตยาว ทำให้รับประทานยาน้อยครั้งลง จึงได้รับความร่วมมือในการรักษาจากผู้ป่วยเพิ่มขึ้น ยากลุ่มนี้เหมาะที่จะใช้กับผู้ป่วยสูงอายุ แต่ต้องระวังในผู้ที่ที่มีโรคหัวใจและหลอดเลือด ยาต้านการอักเสบที่ไม่ใช่สเตียรอยด์ชนิดออกฤทธิ์ยับยั้งจำเพาะเจาะจงกับเอนไซม์ cox-2 ใช้ระงับการอักเสบ (anti-inflammation) ของเอ็น กล้ามเนื้อ และกระดูก บรรเทาอาการปวด(analgesic) และลดไข้(antipyretic)ได้จึงมักนำมาใช้ในการักษาในโรคข้ออักเสบรูมาตอยด์, โรคข้อเสื่อม, โรคข้อกระดูกสันหลังอักเสบชนิดติดยึด, เก๊าต์อักเสบเฉียบพลัน และ musculoskeletal syndrome เป็นต้น ตัวอย่างยาในกลุ่มนี้ที่ใช้ในประเทศไทยได้แก่  ซีลีคอกซิบ, อิทอริค็อกสิบ, พารีโคซิบ, ลูมิราคอซิบ, นาบูมีโทน, มีลอกซิแคม และ  นีเมซูไลด์
หมายเหตุ: การอ่านความปลอดภัยในหญิงตั้งครรภ์ เช่น C, C, D
ยาต้านการอักเสบที่ไม่ใช่สเตียรอยด์ชนิดออกฤทธิ์ยับยั้งจำเพาะเจาะจงกับเอนไซม์ cox-2 ที่ถูกถอนออกจากตลาด ได้แก่ Rofecoxib, Valdecoxib ถูกถอนออกจากตลาด เนื่องจากพบว่ามีความเสี่ยงต่อการเกิดเหตุการณ์ไม่พึงประสงค์ต่อหัวใจได้
สมเด็จพระราชินีนาถแมรีที่ 1 แห่งอังกฤษ
สมเด็จพระราชินีนาถแมรีที่ 1 แห่งอังกฤษ (Mary I of England, 18 กุมภาพันธ์ ค.ศ. 1516 — 17 พฤศจิกายน ค.ศ. 1558) รู้จักกันในพระนาม แมรี ทิวดอร์ (Mary Tudor) และฝ่ายโปรเตสแตนต์ที่เป็นศัตรูเรียกพระองค์ว่า "บลัดดีแมรี" (Bloody Mary; ) เป็นสมเด็จพระราชินีนาถแห่งอังกฤษและไอร์แลนด์ในเดือนกรกฎาคม ค.ศ. 1553 และสมเด็จพระราชินีแห่งสเปนในฐานะพระมเหสีในพระเจ้าเฟลิเปที่ 2 ในเดือนกราคม ค.ศ. 1556 จนกระทั่งพระนางสวรรคตใน ค.ศ. 1558 พระนางมีชื่อเสียงจากความพยายามที่จะลบล้างการปฏิรูปศาสนาอังกฤษที่เริ่มขึ้นในรัชสมัยพระเจ้าเฮนรีที่ 8 พระราชบิดาของพระนาง ความพยายามที่จะฟื้นฟูทรัพย์สินที่ถูกยึดในช่วงสองรัชกาลก่อนหน้ากลับคืนสู่ศาสนจักรถูกทางรัฐสภาขัดขวาง แต่ในรัชสมัย 5 ปี แมรีให้พวกค้านศาสนาถูกเผาบนเสาเข็มมากกว่า 280 คน
แมรีทรงเป็นพระราชธิดาองค์เดียวที่มีชีวิตอยู่ของเฮนรีที่ 8 กับกาตาลินาแห่งอารากอน พระมเหสีองค์แรก พระนางถูกประกาศเป็นธิดานอกสมรสและถูกกันออกจากตำแหน่งผู้สืบสันตติวงศ์หลังจากการอภิเษกสมรสของพระราชบิดามารดาเป็นโมฆะใน ค.ศ. 1533 แม้ว่าภายหลังพระองค์ได้รับการฟื้นฟูผ่านพระราชบัญญัติการสืบสันตติวงศ์ครั้งที่สาม ค.ศ. 1543 เอ็ดเวิร์ดที่ 6 พระอนุชาร่วมพระราชบิดา ขึ้นครองราชย์ตอนพระชนมพรรษา 9 พรรษาใน ค.ศ. 1547 เมื่อเอ็ดเวิร์ดทรงพระประชวรอย่างหนักใน ค.ศ. 1553 พระองค์พยายามที่จะถอดแมรีออกจากสายการสืบสันตติวงศ์ เพราะพระองค์คาดการณ์อย่างถูกต้องว่าพระนางจะยกเลิกการปฏิรูปนิกายโปรเตสแตนต์ที่เกิดขึ้นในรัชสมัยของพระองค์ ก่อนที่พระองค์จะสวรรคต นักการเมืองชั้นนำประกาศให้เลดีเจน เกรย์ พระภคินีโปรเตสแตนต์ของแมีัและเอ็ดเวิร์ด เป็นราชินีแทน แมรีจึงรวบรวมกำลังในอีสต์แองเกลียอย่างรวดเร็วและถอดถอนเจน ซึ่งภายหลังโดนตัดพระเศียร แมรีเป็นสมเด็จพระราชินีนาถองค์แรกของอังกฤษ (ไม่นับรัชสมัยของเจนที่มีข้อพิพาทกับจักรพรรดินีมาทิลดา) จากนั้นในเดือนกรกฎาคม ค.ศ. 1554 พระนางอภิเษกสมรสกับพระเจ้าเฟลิเปที่ 2 แห่งสเปน ทำให้กลายเป็นสมเด็จพระราชินีแห่งสเปนสมัยราชวงศ์ฮาพส์บวร์คเมื่อพระราชสวามีขึ้นครองราชย์ใน ค.ศ. 1556
หลังแมรีสวรรคตใน ค.ศ. 1558 เอลิซาเบธที่ 1 พระขนิษฐาร่วมพระราชบิดาและผู้ครองราชย์องค์ถัดมา จึงลบล้างการจัดตั้งโรมันคาทอลิกของแมรีกลับ
พระราชสมภพ
แมรีพระราชสมภพเมื่อวันที่ 18 กุมภาพันธ์ ค.ศ. 1516 ที่พระราชวังพลาเซนเชียในกรีนิช ประเทศอังกฤษ พระนางเป็นพระราชธิดาองค์เดียวในพระเจ้าเฮนรีที่ 8 กับกาตาลินาแห่งอารากอน พระมเหสีองค์แรก ที่มีชีวิตรอดในวัยเด็ก พระราชมารดาของพระนางต้องทนทุกข์ทรมานกับการแท้งบุตรและคลอดบุตรหลายครั้ง ก่อนที่พระนางจะพระราชสมภพ พระราชมารดาเคยตั้งพระครรภ์ถึง 4 ครั้ง และให้กำเนิดพระราชธิดาที่สวรรคตตอนคลอดและพระราชโอรส 3 องต์ที่มีชีวิตไม่นานหรือสวรรคตตอนคลอด ซึ่งรวมถึงเจ้าชายเฮนรี ดยุกแห่งคอร์นวอลล์
3 วันต่อมา แมรีรับศีลล้างบาปที่โบสถ์คณะภราดาผู้ถือวินัยของโรมันคาทอลิกที่กรีนิช
วัยเด็ก
แมรีเป็นเด็กที่มีความสามารถมากกว่าเด็กวัยเดียวกัน การศึกษาความสามารถต่าง ๆ พระองค์ทรงได้มาจากพระมารดาของพระองค์ แมรีได้ทรงศึกษาภาษากรีก วิทยาศาสตร์และดนตรีด้วย ในเดือนกรกฎาคม พ.ศ. 2064 มีพระชนมายุ 5 พรรษา พระองค์ได้ต้อนรับแขกต่างเมืองด้วยการแสดงเล่นเวอร์จินนอล พระเจ้าเฮนรีได้โอ้อวดในแขกผู้มาเยี่ยมว่า "เด็กหญิงผู้ไม่เคยร้องไห้"
โดยตลอดในวัยเด็กพระเจ้าเฮนรีมักจะหาคู่สมรสให้โดยตลอด เมื่อพระนางมีพระชนมายุ 2 ชันษา พระนางต้องสัญญาว่าจะอภิเสกสมรสกับ เจ้าชายดูรฟิน ฟรานซิส ซึ่งเป็นโอรสของ พระเจ้าฟร็องซัวที่ 1 แห่งฝรั่งเศส แต่ 3 ปีผ่านไปข้อตกลงต้องเป็นอันยกเลิก
ขณะที่การครองคู่ของพระบิดาและพระมารดาเริ่มไม่ค่อยดี เพราะสมเด็จพระราชินีแคทเธอรีนมิได้ทรงประสูติพระโอรสตามที่พระเจ้าเฮนรี่ทรงปรารถนา พระเจ้าเฮนรี่พยายามอย่างยิ่งที่จะทำให้การอภิเษกสมรสของพระองค์กับพระนางแคทเธอรีนเป็นอันโมฆะ แต่ต้องผิดหวังเพราะสมเด็จพระสันตะปาปาเคลเมนต์ที่ 7 ไม่ยินยอม การตัดสินใจของสันตะปาปาถูกบีบบังคับด้วยอำนาจของจักรพรรดิชารล์ที่ 5 แมรีนั้นแต่เดิมนั้นได้หมั้นกับหลานของพระมารดาของพระนาง พระเจ้าเฮนรีได้เรียกร้องว่า การอภิเษกสมรสของพระองค์กับพระนางแคทเธอรีนนั้นไม่บริสุทธิ์ เพราะพระนางเคยอภิเษกสมรสมาก่อนแล้ว แม้ว่าทั้งคู่ทรงอภิเษกสมรสกันอย่างสมบูรณ์ ใน พ.ศ. 2076 พระเจ้าเฮนรี่ได้ทรงอภิเษกสมรสอย่างลับ ๆ กับสมเด็จพระราชินีแอนน์ โบลีน หลังจากนั้นไม่นานทอมัส แครนเมอร์ อาร์ชบิชอปแห่งเคนเทอร์เบอร์รี ได้ประกาศว่าการอภิเษกกับสมเด็จพระราชินีแคเธอรินแห่งอารากอนถือเป็นอันโมฆะ และการอภิเษกสมรสกับ สมเด็จพระราชินีแอนน์ โบลีนถือเป็นอันถูกต้อง พระเจ้าเฮนรีประกาศไม่ขึ้นตรงต่อสันตะปาปาแห่งโรมันคาทอลิก และประกาศตนเป็นหัวหน้าแห่งโบสถ์แห่งอังกฤษ ทำให้พระนางแคทเธอรีนต้องถูกถอดยศจากสมเด็จพระราชินีและลดชั้นกลายเป็นเจ้าหญิงแห่งเวลส์ที่เป็นหม้าย เจ้าหญิงแมรี่ได้กลายเป็นบุตรนอกสมรส ตำแหน่งของพระนางต้องถูกรับช่วงต่อโดย เจ้าหญิงเอลิซาเบธซึ่งต่อมาคือสมเด็จพระราชินีนาถเอลิซาเบธที่ 1 แห่งอังกฤษและเป็นธิดาในสมเด็จพระราชินีแอนน์ โบลีน เจ้าหญิงแมรี่จึงกลายเป็น เลดี้ แมรี่
เลดี้ แมรี่ถูกขับไล่ออกจากราชวงศ์ ทำให้เธอต้องมาคอยรับใช้เจ้าหญิงเอลิซาเบธ พระนางไม่ได้รับอนุญาตให้เข้าพบพระมารดาอีกและไม่ได้รับอนุญาตให้เข้าร่วมพิธีฝังศพพระมารดาใน พ.ศ. 2079 พระนางแอนน์ โบลีนพยายามอย่างยิ่งที่จะทำให้พระเจ้าเฮนรียอมรับให้ผู้ทรงปัญญามีอำนาจในการปกครองโบสถ์แห่งอังกฤษ โดยปฏิเสธคนจากสันตะปาปาและยอมรับว่าการสมรสของบิดา มารดาของพระนางเป็นอันผิดกฎหมาย
เลดี้ แมรี่คาดว่าปัญหาทุกอย่างจะจบลงเมื่อสมเด็จพระราชินีแอนน์ โบลีนถูกถอนยศและถูกประหารชีวิตใน พ.ศ. 2079 และเจ้าหญิงเอลิซาเบธถูกลดชั้นมาเป็นเลดี้ เอลิซาเบธ เช่นเดียวกับพระนางและถูกตัดออกจากการสืบสันติวงศ์ หลังจากพระนางแอนน์ โบลีนถูกประหารไปเพียง 2 สัปดาห์ พระเจ้าเฮนรี่ที่ 8 ได้อภิเษกสมรสใหม่กับสมเด็จพระราชินีเจน เซมัวร์ผู้ซึ่งสิ้นพระชนม์หลังจากให้กำเนิดโอรส ผู้ซึ่งต่อมาคือซึ่งก็คือ พระเจ้าเอ็ดเวิร์ดที่ 6 แห่งอังกฤษ เลดี้ แมรี่ต้องกลายเป็นแม่อุปถัมภ์ให้แก่พระอนุชา และเป็นผู้ที่โศกเศร้ามากที่สุดในวันฝังพระศพสมเด็จพระราชินีเจน เซมัวร์ ต่อมาพระเจ้าเฮนรียินยอมให้พระนางเข้ามาอาศัยในพระราชวังหลวงได้
ในปี พ.ศ. 2086 พระเจ้าเฮนรีได้อภิเษกสมรสกับพระมเหสีองค์ที่ 6 และเป็นองค์สุดท้าย คือ สมเด็จพระราชินีแคทเธอรีน พารร์ ปีต่อมา พระเจ้าเฮนรีได้ให้เลดี้ แมรี่ และ เลดี้ เอลิซาเบธกลับคืนสู่ราชวงศ์ อย่างไรก็ตามทั้งสองพระองค์ก็ยังเป็นลูกนอกสมรสที่ถูกต้องตามกฎหมาย
ในปี พ.ศ. 2090 พระเจ้าเฮนรีที่ 8 สวรรคต เจ้าชายเอ็ดเวิร์ดได้สืบราชบัลลังก์ต่อจากพระบิดา
ขึ้นครองราชย์
ณ วันที่ 6 กรกฎาคม ค.ศ. 1553 เมื่อเอ็ดเวิร์ดมีพระชนมพรรษา 15 พรรษา พระองค์สวรรคตจากการติดเชื้อในพระปับผาสะ (ปอด) ซึ่งอาจเป็นวัณโรค พระองค์ไม่ต้องการให้แมรีครองราชสมบัติ เพราะเกรงว่าพระนางจะฟื้นฟูโรมันคาทอลิกและอาจล้มล้างการปฏิรูปศาสนาทั้งของพระราชบิดาและพระองค์เอง เพราะเหตุผลนี้พระเจ้าเอ็ดเวิร์ดจึงวางแผนที่จะตัดพระนางออกจากสิทธิในการสืบราชบัลลังก์ ที่ปรึกษาของพระองค์ไม่แนะนำให้ตัดสิทธิเพียงแค่เจ้าหญิงแมรีท่านั้น แต่พระองค์ต้องตัดสิทธิในการครองราชย์แก่เจ้าหญิงเอลิซาเบธด้วย แม้ว่าพระนางจะเป้นโปรเตสแตนต์ก็ตาม พระเจ้าเอ็ดเวิร์ดจึงตัดสิทธิในการครองราชย์ทั้งสองพระนางตามคำชี้นำของจอห์น ดัดลีย์ ดยุคที่ 1 แห่งนอร์ทัมเบอร์แลนด์และอาจรวมบุคคลอื่นด้วย
ครองราชย์
หนึ่งในพระราชกรณียกิจแรกของสมเด็จพระราชินีแมรีคือ สั่งให้ปล่อยตัวทอมัส ฮอเวิร์ด ดยุกที่ 3 แห่งนอร์ฟอล์กกับสตีเฟน การ์ดิเนอร์ที่นับถือโรมันคาทอลิกในหอคอยลอนดอน และเอ็ดเวิร์ด คอร์ตเนย์ ญาติพี่น้องของพระนาง สมเด็จพระราชินีแมรีได้เข้าพิธีสวมมงกุฏที่เวสต์มินสเตอร์แอบบีย์ในวันที่ 1 ตุลาคม ค.ศ. 1553
อภิเษกสมรส
เมิ่อสมเด็จพระราชินีนาถแมรีมีพระชนมพรรษาได้ 37 พรรษา พระนางเริ่มเอาใจใส่ในการหาคู่และสร้างทายาท เพื่อขัดขวางไม่ให้เจ้าหญิงเอลิซาเบธซึ่งเป็นโปรแตสแตนต์เป็นทายาทสืบบัลลังก์ต่อจากพระนาง พระนางได้ปฏิเสธ เอ็ดเวิร์ด เคาน์เทอนี เอิรล์แห่งเดวอน เมื่อพระนางคาดการณ์ไว้ว่า พระญาติของพระนางคือจักรพรรดิคาร์ลที่ 5 ได้แนะนำให้พระองค์สมรสกับบุตรของเขา ซึ่งเป็นเจ้าชายแห่งสเปนคือ ฟิลิป ซึ่งต่อมาคือ พระเจ้าเฟลิเปที่ 2 แห่งสเปน เมื่อพระนางทอดพระเนตรรูปของเจ้าชายฟิลิป พระนางก็ตกหลุมรักและยืนยันจะอภิเษกสมรสกับเขา ทั้งคู่อภิเษกสมรสกันวันที่ 25 กรกฎาคม พ.ศ. 2096 ทั้งที่พระเจ้าฟิลิปไม่เคยรักพระนางเลยแต่พระองค์สมรสเพื่อต้องการครอบครองราชอาณาจักรอังกฤษเพื่อผนวกอังกฤษเข้ากับสเปน
การเมืองในประเทศ
การจลาจลเริ่มเกิดขึ้นเมื่อสมเด็จพระราชินีแมรี่อภิเษกสมรสกับพระเจ้าเฟลิเปที่ 2 แห่งสเปน คยุคแห่งซัฟฟอล์กได้ประกาศอย่างเป็นทางการอีกครั้งว่าบุตรสาวของเขาเลดี้เจน เกรย์เป็นราชินี ในการสนับสนุนพระนางเอลิซาเบธ โธมัส วาทได้นำกำลังทหารจากเคนท์มาที่ลอนดอนแต่ได้ถูกปราบ หลังจากการกบฏถูกปราบลงแล้ว คยุคแห่งซัฟฟอล์ก,เลดี้เจน เกรย์และพระสวามีถูกตัดสินประหารชีวิต ถึงแม้ว่าเอลิซาเบธจะปฏิเสธในการสมรู้ร่วมคิดในแผนการของโธมัส วาทแต่ก็ทำให้พระนางถูกจองจำอยู่ในหอคอยลอนดอนเป็นเวลา 2 เดือนจากนั้นได้ถูกส่งไปจองจำที่พระราชวังวู้ดสต็อก
พระราชินีแมรี่อภิเษกสมรสกับพระเจ้าเฟลิเปที่ 2 ในวันที่ 25 กรกฎาคม พ.ศ. 2096 ภายใต้สนธิสัญญา พระเจ้าฟิลิปเปจึงมีพระยศเป็นกษัตริย์แห่งอังกฤษ มีเหรียญตรารูปพระเศียรของทั้งสองพระองค์ การอภิเษกสมรสครั้งนี้อังกฤษต้องถูกบังคับให้สนับสนุนด้านการทหารของพระบิดาของพระเจ้าเฟลิเปคือสมเด็จพระจักรพรรดิชาร์ลส์ที่ 5 แห่งโรมันอันศักดิสิทธิ์ในทุกสมรภูมิ อย่างไรก็ตามพระนางแมรี่และพระเจ้าเฟลิเปก็มิใช่ผู้ปกครองร่วมกันเหมือน สมเด็จพระเจ้าวิลเลียมที่ 3 แห่งอังกฤษ และสมเด็จพระราชินีนาถแมรีที่ 2 แห่งอังกฤษ
ด้านการศาสนา
พระราชินีแมรี่ได้ปรองดองกับทางโรมและฟื้นฟูนิกายโรมันคาทอลิก พระคาร์ดินัลเรจินาลด์ โพล บุตรชายของเคานท์เตสแห่งซาลิสเบอรี่ได้เป็นอาร์ชบิชอปแห่งเคนเทอร์เบอร์รี และพระนางได้สั่งประหาร ทอมัส แครนเมอร์ผู้ซึ่งเห็นชอบกับการหย่าของพระบิดาและพระมารดาของพระนาง พระนางทรงไว้ใจเรจินาด โพลเป็นอย่างมาก
กฎหมายของพระเจ้าเอ็ดเวิรด์เกี่ยวกับการศาสนาได้ถูกเลิกล้มโดยกฎหมายแรกของรัฐสภาซึ่งพระนางแมรี่เห็นชอบด้วย (พ.ศ. 2096) และโบสถ์ได้ฟื้นฟูอีกครั้ง พระนางได้ชักชวนให้สภายกเลิกกฎหมายว่าด้วยนิกายโปรเตสแตนต์ซึ่งมีมาตั้งแต่สมัยพระเจ้าเฮนรีที่ 8 และได้มีการเห็นพ้องกันมากหลาย
การลงโทษ
ผู้นำนิกายโปรเตสแตนต์ถูกประหารไปมากมายในการลงโทษมาเรียน ชาวโปรเตสแตนต์ที่ร่ำรวยได้ตัดสินใจออกนอกประเทศ ประมาณ 800 คนที่หนีออกจากประเทศ ผู้ที่ถูกฆ่าด้วยเรื่องของศาสนาที่สำคัญได้แก่ จอห์น โรเจอร์ (4 กุมภาพันธ์ พ.ศ. 2098), ลอเรนซ์ ซอนเดอร์ (8 กุมภาพันธ์ พ.ศ. 2098), โรว์แลนด์ เทย์เลอร์ (9 กุมภาพันธ์ พ.ศ. 2098) และจอห์น โฮเปอร์ บิชอปแห่งโกลเชสเตอร์ (9 กุมภาพันธ์ พ.ศ. 2098) โดยรวมมีชาวโปรเตสแตนต์ถูกฆ่าถึง 284 คน
นโยบายเกี่ยวกับต่างประเทศ
นโยบายของพระเจ้าเฮนรีที่ 8 ต่อราชอาณาจักรไอร์แลนด์ใน พ.ศ. 2085 มิได้เห็นคุณค่าของนิกายโรมันคาทอลิกเลย ใน พ.ศ. 2098 พระราชินีแมรีได้รับสิ่งล้ำค่าจากพระสันตะปาปาทำให้ได้รับการยืนยันว่า พระนางและพระเจ้าเฟลิเปเป็นกษัตริย์แห่งไอร์แลนด์ ด้วยเหตุนั้นโบสถ์คาทอลิกจึงตกลงที่จะเชื่อมต่อระหว่างราชอาณาจักรอังกฤษกับราชอาณาจักรไอร์แลนด์
ในรัชสมัยของพระองค์อังกฤษต้องเข้าร่วมในการทำสงครามต่อต้านฝรั่งเศสเพื่อผลประโยชน์ของสเปนในอิตาลี การค้ากับต่างประเทศของอังกฤษก็ต้องถูกระงับไปหากไปขัดกับนโยบายของสเปน แม้กระทั่งการแสวงหาอาณานิคมหรือการสร้างอำนาจทางกองทัพเรือก็ต้องแล้วแต่ความเห็นชอบของพระราชาสเปน เสมือนว่าอังกฤษได้กลายเป็นเมืองขึ้นสเปน
การค้าขายและรายได้
ความตกต่ำของการค้าขายเสื้อผ้าเป็นปัญหาที่เด่นชัดในสมัยของพระองค์ ถึงแม้ว่าพระนางแมรี่ได้อภิเษกสมรสกับพระเจ้าเฟลิเป อังกฤษจะไม่ได้ผลประโยชน์ในการติดต่อค้าขายกับโลกใหม่ สเปนได้ป้องกันผลประโยชน์ของตัวเอง พระนางแมรี่ไม่ให้อภัยกับการค้าที่ผิดกฎหมายเพราะพระนางได้เป็นมเหสีของชาวสเปน ในความจริงพระนางได้พยายามช่วยเหลือเศรษฐกิจอังกฤษ พระนางได้ดำเนินนโยบายนอร์ธัมเบอร์แลนด์อันเป็นนโยบายเกี่ยวกับการค้นหาเมืองท่าใหม่นอกยุโรปต่อ
ด้านการเงินพระนางได้ยอมรับความคิดใหม่ ๆ จากรัฐบาล และได้แต่งตั้ง วิลเลียม พอเล็ท มาควิสแห่งวินเชสเตอร์เป็นผู้ตรวจรายได้
สวรรคต
หลังการเสด็จเยือนของเฟลิเปใน ค.ศ. 1557 แมรีทรงดำริว่าตนตั้งพระครรภ์อีกครั้ง โดยมีกำหนดคลอดในเดือนมีนาคม ค.ศ. 1558 พระนางกำหนดในเจตจำนงว่าพระราชสวามีจะเป็นผู้สำเร็จราชการแทนพระองค์ในช่วงที่พระราชโอรส/ธิดายังเล็ก แต่ไม่มีโอรส/ธิดาองค์ใดพระราชสมภพ และแมรีถูกบังคับให้ยอมรับว่าเอลิซาเบธ พระขนิษฐาร่วมพระราชบิดาของพระนาง จะเป็นผู้สืบทอดตามกฎหมาย
พระราชสมบัติอันโด่งดัง
พระราชสมบัติสมบัติที่ตกทอดมาแต่สมเด็จพระราชินีนาถแมรี่ที่ 1 ที่ได้รับการกล่าวขานคือ ไข่มุก La Peregrina อันโด่งดัง ไข่มุกรูปทรงหยดน้ำสีขาวอมชมพู ขนาด 50 กะรัตนี้ (1 กะรัตหนัก 0.2 กรัม) ถูกพบที่ เกาะไข่มุก อ่าวปานามา ปี ค.ศ. 1513 โดยทาสชาวแอฟริกา น้ำหนักแรกพบคือ 223.8 เกรน (55.95 กะรัต) เมื่อล้างทำความสะอาดเหลือน้ำหนัก 203.84 เกรน (50 กะรัต) La Peregrina ในภาษาสเปนหมายถึง "ผู้พเนจร" ซึ่งขณะที่พบนั้นนับเป็นไข่มุกที่ใหญ่ที่สุดในโลก ปัจจุบันกลายเป็นไข่มุกที่มีรูปทรงลูกแพร์ที่ใหญ่ที่สุดเม็ดหนึ่งของโลก พระเจ้าเฟอร์ดินานที่ 5 แห่งสเปน (ค.ศ. 1479-1516) นำมุกนี้ไปประดับมงกุฏและตกทอดถึงพระเจ้าชาร์ลที่ 5 จักรพรรดิแห่งจักรวรรดิโรมันอันศักดิ์สิทธิ์ (ค.ศ. 1516-1556) พระเจ้าฟิลิปที่ 2 แห่งสเปน พระโอรสของชาร์ลที่ 5 (ค.ศ. 1556-1598) แล้วไข่มุกนี้ถูกนำไปมอบแก่สมเด็จพระราชินีนาถแมรี่ที่ 1 โดยทรงนำมาทำเข็มกลัดพระดับพระอุระ โดยใช้ทรงในวันอภิเษกสมรสกับพระเจ้าฟิลิปที่ 2 แห่งสเปนในปี ค.ศ. 1554 ด้วย แม้เวลาทรงงานก็ทรงเสมอ ๆ
หลังจากที่พระนางแมรี่ที่ 1 สวรรคตในปี ค.ศ. 1558 ไข่มุกถูกนำกลับสเปนนานถึง 250 ปี พระเจ้าฟิลิปที่ 4 แห่งสเปนทรงนำไปประดับบนหมวกทรงของพระองค์ สมเด็จพระราชินีแห่งสเปนหลายพระองค์ถัดมาทรงโปรดปรานยิ่งนัก บ้างก็ทรงนำไปประดับเข็มกลัด จี้พระศอ จนเมื่อสมเด็จพระจักรพรรดินโปเลียนที่ 1 แห่งฝรั่งเศสยกสเปนให้โจเซฟ โบนาปาร์ต พี่ชาย โจเซฟมาถึงมาดริดได้ครองสเปนใน ค.ศ. 1808 ภายหลังได้นำไข่มุกกลับฝรั่งเศสและมอบไข่มุกต่อให้หลานของเขา ชาร์ล หลุยส์ นโปเลียน ซึ่งต่อมาคือ สมเด็จพระจักรพรรดินโปเลียนที่ 3 หลังจากนั้นไข่มุกก็ถูกขายไปอยู่ในมือครอบครัว ดยุกแห่งอเบอร์คอน (The Dukes of Abercorn) ปี ค.ศ. 1848 ในลอนดอน โดยมีมาร์ควิสที่ 2 แห่งอเบอร์คอน ลอร์ดเจมส์ เฮอร์มิตัน (2nd Marques of Abercorn) เป็นเจ้าของ เขาได้มอบไข่มุกนี้พร้อมชุดเครื่องประดับไข่มุกแก่ภรรยา Lady Louisa Jane Russel ซึ่งเธอได้ทำหายไปในงานเลี้ยงอาหารคำที่ปราสาทวินเซอร์ เธอสั่งหยุดรถไฟแล้วกลับไปหาก็พบอยู่บนโซฟา ในที่สุดเธอก็มอบไข่มุกเม็ดงามแก่บุตรชาย 2nd Duke of Abercorn เป็นคนต่อมาก่อนตกสู่มือของผู้ครอบครองคนปัจจุบันคือ ดาราฮอลลีวูดที่โด่งดังพอ ๆ กับไข่มุก อลิซาเบธ เทย์เลอร์ โดยเธอได้รับเป็นของขวัญวันวาเลนไทน์ในปี ค.ศ. 1969 จากริชาร์ด เบอร์ตัน (คนเดียวกับที่มอบเพชร เทย์เลอร์-เบอร์ตัน สีขาว ขนาด 68 กะรัตให้เธอ) ในการประมูลที่อังกฤษ the House of Sotheby กรุงลอนดอน ในราคา 37,000 เหรียญ และริชาร์ดได้ค้นพบว่า สมเด็จพระราชินีนาถแมรีที่ 1 ทรงไข่มุกเม็ดนี้ด้วยจากภาพวาดพระนางใน British National Portrait Gallary (ภาพบนสุดจะเห็นได้ว่าพระนางแมรี่ทรงไข่มุกไว้ที่พระอุระ) อลิซาเบธได้ปรับปรุงจากเข็มกลัดเดิมไปเป็นจี้ไข่มุกเดี่ยวตรงกลางจี้ประดับทับทิมและเพชรซึ่งไข่มุกจะห้อยอยู่ด้านล่างสุดใส่ร่วมชุดกับสร้อยไข่มุกนำงามสายคู่ ผลงานการออกแบบนี้เป็นของคาร์เทียร์ โดยรวมแล้วว่ากันว่าเครื่องประดับที่เธอเป็นเจ้าของทั้งหมดมีมูลค่ารวมแล้วถึง 200 ล้านเหรียญซึ่งส่วนใหญ่มักจะเป็นของกำนัลจากสามีหลาย ๆ คนของเธอเองมอบให้
พระราชพงศาวลี
ทั้งแมรีกับเฟลิเปเป็นลูกหลานของจอห์นแห่งกอนต์ ดยุกแห่งแลงแคสเตอร์ ซึ่งเป็นความสัมพันธ์ที่แสดงภาพเฟลิเปเป็นพระมหากษัตริย์อังกฤษ
สมาพันธ์นักประดิษฐ์นานาชาติ
สมาพันธ์นักประดิษฐ์นานาชาติ (The international Federation of Inventor’s Associations) หรือ ไอเอฟไอเอ (IFIA) มีสำนักงานอยู่ที่กรุงบูดาเปสต์ ประเทศฮังการี
Actinolaimidae
สปีชีส์ในสกุล ได้แก่:
เทศกาลแกลสตันบูรี
เทศกาลแกลสตันบูรี (Glastonbury Festival) หรือชื่อเต็มว่า เทศกาลศิลปะการแสดงร่วมสมัยแกลสตันบูรี (Glastonbury Festival of Contemporary Performing Arts) หรือเรียกสั้น ๆ ว่า แกลสตันบูรี หรือ แกลสโต เป็นเทศกาลดนตรีและการแสดงบนผืนหญ้าที่ใหญ่ที่สุดในโลก เป็นที่รู้จักด้านดนตรีร่วมสมัย และยังมีศิลปะ การเต้นรำ ตลก ละคร ละครสัตว์ คาบาเร่ต์ และศิลปะอื่น ๆ ในปี 2005 เทศกาลครอบคลุมพื้นที่ 900 เอเคอร์ (3.6 ตร.กม.) มีการแสดงกว่า 385 โชว์ มีผู้เข้าร่วมชมราว 150,000 คน ในปี 2007 มีการแสดงกว่า 700 การแสดง กับเวทีมากกว่า 80 เวที
โรงพยาบาลเทพารักษ์
โรงพยาบาลเทพารักษ์ เป็นโรงพยาบาลหลักของอำเภอเทพารักษ์ จังหวัดนครราชสีมา ให้บริการรักษาทั่วผู้ป่วยในและผู้ป่วยนอก ใช้พื้นที่บริเวณที่ว่าการอำเภอเทพารักษ์มีขนาดพื้นที่ 27 ไร่ 3 งาน 62 ตารางวา
ประวัติโรงพยาบาล
อำเภอเทพารักษ์ จัดตั้งเป็นกิ่งอำเภอ ในชื่อกิ่งอำเภอสำนักตะคร้อ ตั้งแต่ปี พ.ศ. 2538 แต่ยังไม่มีโรงพยาบาลประจำอำเภอ เมื่อมีความจำเป็นในด้านการรักษาพยาบาลต้องเดินทางไปใช้บริการโรงพยาบาลที่อำเภอข้างเคียง ชาวอำเภอเทพารักษ์จึงมีความต้องการให้มีโรงพยาบาลประจำอำเภอขึ้น
วันที่ 1 เมษายน 2556 ได้เปิดให้บริการครั้งแรก โดยมี พญ. ต้องตา ชนยุทธ (ผู้อำนวยการโรงพยาบาลด่านขุนทดในขณะนั้น) เป็นผู้อำนวยการท่านแรก